# Vedtekter for Verket barnehage SA.

# cid:0F5031DB-ECDB-4D69-896B-63CE41853154

Vedtekter for Verket barnehage SA i henhold til barnehageloven §7.

# 1. EIER

Barnehagen eies og drives av Verket Barnehage SA

# 2. FORMÅL

Barnehagen drives i samsvar med barnehagelovens §§ 1 og 2. Lovens formålsparagraf:

” Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

Barnehagen drives med et ideelt, ikke økonomisk formål.

# 3. BARNEHAGENS ORGANER:

## 3.1 Eierstyret

Eierstyret er økonomisk ansvarlig for andelslaget og skal være et kontrollorgan for andelslaget/barnehagen. Videre fungerer eierstyret som barnehagens øverste organ mellom generalforsamlingene.

## 3.2 ÅRSMØTE

Årsmøtet er foretakets øverste organ.

Ordinært årsmøte skal avholdes innen utgangen av april måned hvert år.

Styret skal kalle inn til ekstraordinært årsmøte når styret finner det nødvendig, eller når revisor eller minst ti prosent av medlemmene krever det og samtidig oppgir hvilke saker de ønsker behandlet.

Årsmøtet ledes av styrelederen med mindre årsmøtet velger en annen møteleder.

***3.3 Innkalling til årsmøte***

Styret innkaller skriftlig til årsmøte med minst 4 ukers varsel.

Innkallingen skal klart oppgi de sakene som årsmøtet skal behandle, samt tid og sted for møtet. Forslag om vedtektsendringer skal tas inn i innkallingen.

Saker et medlem ønsker tatt opp på årsmøtet skal meldes skriftlig til styret i så god tid at de kan tas med i innkallingen. Er innkallingen allerede sendt, skal det sendes ny innkalling dersom den kan komme frem minst en uke før årsmøtet skal holdes.

# 3.4 Saker som skal behandles på årsmøtet

Valg av referent og to personer til å underskrive protokollen.

Utarbeidelse av liste over møtende medlemmer på møtet, antall stemmeberettigede og hvor mange stemmer disse har.

Gjennomgang av styrets årsmelding.

Godkjennelse av årsregnskap.

Valg av styremedlemmer. Styreleder velges særskilt.

Valg av revisor.

Eventuelle forslag til vedtektsendringer.

Eventuelt forslag til oppløsning.

Andre saker som er korrekt meldt inn for behandling

## 3.5 Samarbeidsutvalget

Samarbeidsutvalget skal være et rådgivende, kontaktskapende og samordnende organ.

Detskal bestå av 6 medlemmer*,* hvorav foreldrerådet, de ansatte og eierstyret velger hver to representanter*.* Samarbeidsutvalget konstituerer seg selv.

Daglig leder har møte‑, tale‑ og forslagsrett i samarbeidsutvalget. Daglig leder har ikke stemmerett med mindre vedkommende er valgt medlem.

Representanter for foreldreråd og ansatte velges for ett år om gangen. Eierstyret fastsetter selv funksjonstiden for eierstyrerepresentantene.

Samarbeidsutvalget holder møter når det anses nødvendig av utvalgets leder, eller av et medlem i samarbeidsutvalget, eller av eierstyret. Leder foretar innkalling til møter i samarbeidsutvalget. Møtet skal holdes innen 14 dager etter at leder har mottatt anmodning om å holde møte.

Ved stemmelikhet avgjør lederens stemme.

Samarbeidsutvalget skal behandle bl.a. årsplanen for den pedagogiske virksomheten, og skal bli forelagt og har rett til å uttale seg i saker som er av viktighet for barnehagens innhold, virksomhet og forholdet til foreldrene. Slike saker er bl.a. budsjett, driftsendringer, utnyttelse av ute‑ og innearealer m. m.

## 3.6 Foreldreråd

Foreldrerådet består av foreldre/foresatte til alle barna i barnehagen. Foreldrerådet skal fremme samarbeidet mellom hjemmet og barnehagen.

Foreldrerådet kan be om å få seg forelagt saker av viktighet for foreldrenes forhold til barnehagen. Foreldrerådet har rett til å uttale seg i slike saker før avgjørelser blir tatt.

Samarbeidsutvalgets foreldrerepresentanter innkaller til og leder møter i foreldrerådet. Innkalling til foreldrerådsmøter skjer med 14 dagers varsel, saksliste skal framlegges ved innkallingen... Barnehagens daglige leder er ansvarlig for utsending av innkalling til foreldrerådsmøter.

Ved avstemming i foreldrerådet gis en stemme for hvert barn, og vanlig flertallsvedtak gjelder.

# 4. OPPTAK – OPPSIGELSE

**4.1 Opptak**

Ved opptak av barn vektlegges følgende kriterier i prioritert rekkefølge:

1. Iht. barnehageloven § 13 har barn med nedsatt funksjonsevne og barn som det er fattet vedtak om etter lov om barneverntjenester §§ 4-12 og 4-4 annet og fjerde ledd, rett til prioritet ved opptak i barnehage
2. Barn av eierstyrets medlemmer.
3. Søsken av barn som allerede har plass i barnehagen.
4. Barn av personalet i barnehagen.
5. Barn fra nærmiljøet. Med nærområdet menes boligområdene som sokner til Verket skole.
6. Barn i barnehagens opptakskrets.

Barnehagens opptakskrets gjelder fortrinnsvis barn bosatt i Moss. Ut over det tas barn bosatt i omliggende nabokommuner inn.

Står flere søkere likt etter denne prioriteringen skal man se på barnegruppens sammen setning så vi får en jevn fordeling av jenter og gutter og de ulike alderstrinende. Står to barn likt blir det eldste barnet prioritert.

Barnehagen har felles opptak med Moss kommune. Søknad om opptak skjer elektronisk på Moss Kommunes hjemme sider. Ufødte barn kan ikke føres på ventelisten.

## 4.2 Opptaksmyndighet:

Daglig leder foretar opptak i barnehagen.

Beslutning om opptak skal treffes så snart som mulig etter at det er mottatt en oppsigelse.

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt. Utenom hovedopptak kan bare søkere til barnehagen med lovfestet rett til prioritet etter barnehageloven § 13 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester. Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen. Reglene for klageadgang finnes i Forskrift om saksbehandlingsregler ved opptak i barnehage,(forskrift 2005-12-16 nr. 1477)

Ved tildeling av plass signerer foreldre/foresatte på at de har godkjent barnehagens vedtekter. Andelslagets vedtekter sendes ut ved oppstart.

## 4.3 Opptaksperiode:

Barn som tas opp i barnehagen har fast plass til skolepliktig alder eller til plasser blir oppsagt og andelen innløst.

Når et barn slutter i barnehagen, skal andelen disponeres etter opptaksreglene i disse vedtekter.

## 4.4 Utleie av plasser/ permisjon

Utleie av plasser/ permisjon kan kun forekomme for et begrenset tidsrom dersom tungtveiende grunner skulle tilsi at dette er rimelig.

Særlig tungtveiende grunner kan f eks. være at barnets forsørger mister sin økonomiske forsørgelsesevne.

Utleie avgjøres av eierstyret og kan kun besluttes for inntil 12 måneder av gangen.

Utleieplassen kan tilbys det barn som har best prioritet etter reglene om opptak.

## 4.5 Oppsigelse av andel/plass:

En andel skal sies opp skriftlig med 1 måneders varsel. Oppsigelsestiden blir regnet fra den 1. i påfølgende måned. Tilbakebetaling av andelen gjøres av eierstyret innen 30 dager etter utløpet av oppsigelsestiden, dersom andelslaget har tildelt plassen til et nytt barn. Eventuell skyldig foreldrebetaling trekkes fra andelskapitalen før utbetaling.

Eierstyret forbeholder seg retten til å kreve full betaling i oppsigelsesperioden hvis plassen ikke kan overtas av andre. Oppsagt plass kan overtas av et annet barn før oppsigelsesperiodens utløp.

Dersom et barn skal slutte etter 1. mai må det betales foreldrekontingent ut juni og for halve august.

# 5. AREALUTNYTTING

Barnehagers leke‑ og oppholdsareal er satt til 4,0 kvm netto pr. barn over 3 år og 5,5 kvm netto for barn under 3 år.

Hvor mange barn som ut fra dette kan ha plass innenfor barnehagens totale areal, må likevel vurderes konkret ved ethvert opptak.

Barnehagens totale leke og oppholdsareal er 320 m2

Vedrørende arealutnytting gjelder til enhver tid "Lov om barnehager" (rundskriv Q‑0902 B).

# 6. ÅPNINGSTIDER

Barnehagen holder åpen fem dager i uken fra kl. 06.45 ‑ 17.00. Barnehagen har 5 planleggingsdager. To legges til lørdager, de tre siste på barnehagens virkedager. Nærmere beskjed gis i god tid. Barnehagen holder stengt julaften, dagene mellom jul og nyttår, de tre virkedagene før påskehelgen samt uke 29 og 30.

Barna skal leveres og hentes innenfor den fastsatte åpningstiden.

# 7. FERIE

Foreldrene skal så snart som mulig i april gi melding om når barna skal ha sommerferie, og senest innen 30. april.

Barnehagen er stengt i uke 28 og 29. Alle barn skal ha 4 ukers ferie i løpet av året.

På bakgrunn av denne informasjonen utarbeider daglig leder ferieliste for personalet og plan for sommerdrift av barnehagen. Planen forelegges samarbeidsutvalget til uttalelse og eierstyret til godkjenning innen utgangen av mai hvert år.

# 8. BETALING

## 8.1. FORELDREBETALINGEN

Barnehagen følger barnehagetakster fastsatt av departementet Det betales for 11 måneder i året. Søskenmoderasjon gis i henhold til de til enhver tid gjeldende statlige ordninger

Det betales også inn en andel på kr 2500.- pr barn ved oppstart i barnehagen

Ved fravær må avgiften betales. Det regnes for fravær dersom barnet ikke møter i rett tid etter ferien. Uregelmessig betaling kan forårsake at barnet mister plassen.

Foreldrekontingenten forfaller til betaling forskuddsvis den 1. i hver måned.

Det betales fram til 15. august det året barnet begynner på skolen.

# 9. MAT

Det serveres 3 måltider i barnehagen pr.dag. .

# 10. HELSEMESSIGE FORHOLD/FRAVÆR

Hvis et barn er sykt eller har fravær av andre grunner, må det gis beskjed til barnehagen så snart som mulig for å underrette om evt. smittefare.

Barn som er syke må holdes hjemme dersom det foreligger smittefare.

Dersom barnet ikke kan være ute og delta i aktiviteter på lik linje med de andre barna, bør barnet holdes hjemme.

Daglig leder avgjør i tvilstilfeller om barnet kan være i barnehagen.

Barnehagen underrettes skriftlig dersom barnet har spesielle behov/problemer, for eksempel ved matallergi.

Uregelmessig frammøte uten grunn kan medføre at barnet mister plassen.

# 11. ANSVAR

Personalet har ansvar for barna den tiden de er i barnehagen.

Eierstyret er pålagt å tegne ulykkesforsikring for barna.

Levering og henting av barna er foreldre/foresatte selv ansvarlig for. Den som følger barnet til barnehagen må ikke forlate barnet før det har vært i kontakt med personalet.

Barnet skal hentes av en voksen person som er kjent for personalet i barnehagen. Dersom barnet hentes av en annen person enn den/de som vanligvis henter barnet, skal barnehagen ha beskjed fra barnets foreldre/foresatte om hvem som skal hente barnet.

Beskjeder til personalet, gitt gjennom barnet, skal være skriftlig.

Andelslaget/personalet har ikke ansvar for barnets medbragte klær eller andre eiendeler. Klær og eiendeler skal merkes.

Personalet må ikke ta med barna som passasjerer i egen bil eller offentlig transportmiddel uten at det benyttes forskriftsmessig sikring av barnet, og at det foreligger skriftlig samtykke fra foreldre/foresatte.

# 13. LEVERING/HENTING

Barna skal leveres og hentes innenfor den fastsatte åpningstiden.

Ved levering/henting, skal biler parkeres på de parkeringsplasser som er felles for skolen og barnehagen, og foreldrebarn må gå opp det siste stykket.

Grunnet tomtens plassering og av hensyn til sikkerheten til barna både i skolen og i barnehagen samt øvrige gående, anmodes foreldre sterkt om og parkerer bilen på de for formålet opparbeidede parkeringsplassene.

Bilferdsel til barnehagen skal kun forekomme i unntak,f eks nyttekjøring eller henting/levering av funksjonshemmede. All nødvendig bilferdsel til barnehagen skal skje via regulert adkomst. Det er forbudt å kjøre bil inn til barnehagen via gangveier.

Overtredelse av disse bestemmelser ses på som svært alvorlig, og kan medføre oppsigelse av andelen og dermed retten til barnehageplass.

# 14. MISLIGHOLD

Dersom foreldre/foresatte som har barn i barnehagen bryter eller unnlater å følge disse vedtekter, foreldrerådets retningslinjer og beslutninger, eller unnlater til rett tid å betale den vedtatte månedlige foreldrekontingenten til barnehagens drift, kan eierstyret beslutte at det aktuelle barn skal utmeldes. . .Eierstyret kan i slike tilfeller kreve innløsning av andelen med øyeblikkelig virkning.

# 15. INTERNKONTROLL

Barnehagen plikter å utføre internkontroll i trå med gjeldene lover og regler.

**16. OPPLYSNINGSPLIKT**

§ 19. POLITIATTEST

Den som skal arbeide i barnehage må legge frem tilfredsstillende politiattest.

Attesten skal vise om vedkommende er siktet, tiltalt eller dømt for seksuelle

Overgrep mot barn. Personer som er dømt for seksuelle overgrep mot barn, er

Utelukket fra arbeid i barnehager. Kommunen kan kreve politiattest etter første ledd også for andre personer som regelmessig oppholder seg i barnehagen.

Departementet gir utfyllende forskrifter til denne paragrafen.

§ 20. TAUSHETSPLIKT

For virksomheter etter denne lov, (barnehageloven) gjelder reglene om taushetsplikt i forvaltningsloven §§ 13 til 13 f tilsvarende.

Alle dokumenter i forbindelse med søknad om barnehageplass, helseskjema og spesielle opplysninger om barn som søker barnehageplass, makuleres 1 år etter at barna sluttet i barnehagen.

§ 21. OPPLYSNINGSPLIKT TIL SOSIALTJENESTEN

Barnehagepersonalet skal gi sosialtjenesten bistand i klient saker. De skal i sitt arbeid være oppmerksom på forhold som bør føre til tiltak fra sosialtjenestens side, og de skal av eget tiltak gi sosialtjenesten opplysninger om slike forhold.

Av eget tiltak kan opplysninger bare gis etter samtykke fra klient, eller så langt opplysningene ellers kan gis uten hinder av taushetsplikt. Opplysninger skal normalt gis av styrer.

§ 22. OPPLYSNINGSPLIKT TIL BARNEVERNTJENESTEN

Barnehagepersonalet skal i sitt arbeid være oppmerksom på forhold som kan føre til tiltak fra barneverntjenestens side.

Uten hinder av taushetsplikt skal barnehagepersonalet av eget tiltak gi opplysninger til barneverntjenesten, når det er grunn til å tro at et barn blir mishandlet i hjemmet eller det foreligger andre former for alvorlig omsorgssvikt,

jf. Lov om barneverntjenester § 4-10, § 4-11, § 4-12, eller når et barn har vist vedvarende alvorlige adferds vansker, jf. samme lov § 4-24.

Også etter pålegg fra de organer som er ansvarlige for gjennomføringen av lov om barnevernstjenester, plikter barnehagepersonalet å gi slike opplysninger.Opplysninger skal normalt gis av styrer.